+-----------------------------------------------------------------------+
| 6. โครงการในอนาคต                                                     |
+-----------------------------------------------------------------------+

บริษัทและบริษัทย่อยมีแผนการลงทุนในปี 2550 จำนวนรวมประมาณ 10,000 ล้านบาท
ซึ่งมีจำนวนที่ใกล้เคียงกับปี 2549 โดยมีรายจ่ายลงทุนหลักๆ ดังนี้

1. ธุรกิจโทรศัพท์เคลื่อนที่ (โดยทรูมูฟ)

ในปี 2550 ทรูมูฟ ซึ่งเป็นบริษัทย่อยของบริษัท ผู้ให้บริการโทรศัพท์เคลื่อนที่
มีโครงการที่จะขยายขีดความสามารถของโครงข่ายในการให้บริการแก่ผู้ใช้บริการให้ได้มากกว่า 8
ล้านราย และให้ครอบคลุมประชากรเพิ่มขึ้นจากร้อยละ 92 ของประชากรโดยรวม ณ ปลายปี 2549
เพื่อรองรับจำนวน
ลูกค้าที่จะเพิ่มขึ้น ทั้งนี้บริษัทได้ตั้งเป้าหมายที่จะมีส่วนแบ่งตลาดประมาณ 1 ใน 3 ของตลาดลูกค้า
ส่วนเพิ่ม นอกเหนือจากนั้นบริษัทมีแผนที่จะขยายขีดความสามารถในการรองรับบริการด้านข้อมูล
(non-voice service) มากยิ่งขึ้น เนื่องจากตลาดโดยรวมยังคงเติบโตอย่างรวดเร็ว
โดยคาดว่าเงินลงทุนของทรูมูฟสำหรับปี 2550 จะมีจำนวนประมาณ 5-6 พันล้านบาท

บริษัทมีแผนที่จะขยายศูนย์จัดจำหน่ายและบริการ (Retail Distribution Center) เพิ่มเติม
ทั้งนี้บริษัทคาดว่าจะมีรายจ่ายลงทุนจำนวนรวมประมาณ 150 ล้านบาท

2.  ธุรกิจออนไลน์

บริษัทคาดว่าเงินลงทุนในธุรกิจออนไลน์ (ชื่อเดิม Wireline) โดยรวมในปี 2550
จะมีจำนวนประมาณ 2-3 พันล้านบาท เช่นเดียวกับปี 2549
ทั้งนี้ส่วนใหญ่จะเป็นการลงทุนในการขยายธุรกิจ
บรอดแบนด์ ธุรกิจโครงข่ายข้อมูล และการขยายศูนย์บริการ รวมทั้งบริการใหม่ๆ
ที่บริษัทและบริษัทย่อยเพิ่งได้รับใบอนุญาตจากคณะกรรมการ กทช. โดยมีรายละเอียดดังนี้

1.  การลงทุนในธุรกิจโทรศัพท์พื้นฐาน

ในเดือนธันวาคมที่ผ่านมา บริษัท ทรู ยูนิเวอร์แซล คอนเวอร์เจ้นซ์ จำกัด (ชื่อเดิม บริษัท อาร์
แอนด์ อาร์ คอมมิวนิเคชั่น จำกัด ซึ่งเป็นบริษัทย่อยแห่งหนึ่ง ได้รับใบอนุญาตจากคณะกรรมการการ
กทช. สำหรับบริการโทรศัพท์ประจำที่ ประเภท 2
ซึ่งจะส่งผลให้บริษัทสามารถให้บริการโทรศัพท์พื้นฐานและบริการเสริมได้ทั่วประเทศ
ทั้งนี้บริษัทคาดว่าเงินลงทุนในปีแรกจะมีจำนวนเพียงเล็กน้อย

2.  การขยายขีดความสามารถในการให้บริการบรอดแบนด์

บริษัทย่อยของบริษัท
มีโครงการที่จะเพิ่มขีดความสามารถการให้บริการของโครงข่ายอินเทอร์เน็ตความเร็วสูง
(Broadband) จากเดิมที่สามารถรองรับได้ประมาณ 600,000 ราย ณ ปลายปี 2549 เป็นกว่า
800,000 ราย โดยบริษัทคาดว่าจะใช้เงินลงทุนประมาณ 5,000 บาทต่อลูกค้า 1 ราย

3.  บริการทรูมันนี่

บริษัทมีแผนที่จะเพิ่มขีดความสามารถในการให้บริการการเงินต่างๆ ของทรูมันนี่
เพื่อรองรับแนวโน้มที่ลูกค้าของทรูมูฟนิยมทำรายการทางการเงินต่างๆ ผ่านมือถือมากขึ้น
ทั้งนี้บริษัทคาดว่าจะมีรายจ่ายลงทุนประมาณ 200 ล้านบาท

2.4 บริการอินเทอร์เน็ตเกตเวย์ระหว่างประเทศ และบริการชุมสายอินเทอร์เน็ต
(International Internet gateway and Internet exchange)

บริษัท ทรู อินเตอร์เน็ท เกตเวย์ จำกัด (TIG) (ชื่อเดิม บริษัท สกาย ออฟฟิศ จำกัด)
ซึ่งเป็นบริษัทย่อย มีโครงการที่จะให้บริการอินเทอร์เน็ตเกตเวย์ระหว่างประเทศ
และบริการชุมสายอินเทอร์เน็ต
ภายในประเทศ โดยในเดือนสิงหาคม ปี 2548 TIG ได้รับใบอนุญาตจากคณะกรรมการ กทช.
สำหรับบริการวงจรเชื่อมต่ออินเทอร์เน็ตระหว่างประเทศ (International Internet
Gateway) ประเภท 2 และในเดือนมกราคม ปี 2550 คณะกรรมการ กทช. อนุมัติให้ TIG
สามารถต่อตรงกับผู้ให้บริการ
อินเทอร์เน็ตเกตเวย์ต่างประเทศได้
ซึ่งคาดว่าจะส่งผลให้บริษัทสามารถให้บริการดังกล่าวกับผู้ใช้บริการ
อินเทอร์เน็ตรายอื่นๆ อีกทั้งยังสามารถปรับปรุงคุณภาพการให้บริการลูกค้าได้ดียิ่งขึ้น โดยบริษัท
คาดว่าจะมีรายจ่ายเงินลงทุนในปี 2550 จำนวนประมาณ 200-300 ล้านบาท

2.5 บริการ โทรศัพท์ทางไกลระหว่างประเทศ (International Direct Dialing - IDD)

ในเดือนมกราคม พ.ศ. 2550 คณะกรรมการ กทช. ได้อนุมัติในหลักการให้บริษัท เอ็น แอนด์ ที
คอมมิวนิเคชั่น จำกัด ซึ่งเป็นบริษัทย่อยแห่งหนึ่งของกลุ่มบริษัททรู
ได้รับใบอนุญาตให้บริการโทรศัพท์ระหว่างประเทศ (IDD) ประเภท 3
โดยบริษัทคาดว่าจะสามารถเปิดให้บริการได้ ในปี 2550 โดยใช้
เงินลงทุนประมาณ 200-300 ล้านบาท ในปี 2550

2.6 การลงทุนที่เกี่ยวข้องกับการจำหน่ายสินค้าและบริการต่างๆ ในกลุ่มไปด้วยกัน (Product
Bundling)

กลุ่มบริษัทได้เปิดตัวโปรโมชั่นต่างๆ ที่มีการนำเสนอบริการต่างๆ ในกลุ่มไปด้วยกัน (Product
Bundling) ซึ่งทำให้บริษัทมีรายจ่ายลงทุนในอุปกรณ์ สำหรับบางโปรโมชั่น เช่น โปรโมชั่นระหว่าง
ทรูวิชั่นส์และทรูมูฟ ภายใต้ชื่อ ทรูวิชั่นส์ ยูบีซี ทรูมูฟฟรีวิล
ซึ่งบริษัทคาดว่าจะมีรายจ่ายลงทุนในอุปกรณ์สำหรับบริการของทรูวิชั่นส์ จำนวนประมาณ 3,000
บาทต่อลูกค้า 1 ราย
นอกจากนั้นบริษัทยังมีแผนที่จะเพิ่มจำนวนศูนย์บริการในรูปแบบใหม่ที่สื่อให้เห็นถึงกลยุทธ์หลักของบริษัทในการเป็นผู้นำชีวิตไลฟ์สไตล์
และในขณะเดียวกันก็ช่วยส่งเสริม Brand ของทรูให้เป็นที่รู้จักมากขึ้น
อันจะทำให้บริษัทสามารถเพิ่มลูกค้าสำหรับบริการต่างๆ ในกลุ่มได้
ในขณะที่สามารถประหยัดค่าใช้จ่ายในการโฆษณา

3. ธุรกิจโทรทัศน์ระบบบอกรับเป็นสมาชิก (ทรูวิชั่นส์)

ทรูวิชั่นส์ (ชื่อเดิม บริษัท ยูไนเต็ด บรอดคาสติ้ง คอร์ปอเรชั่น จำกัด หรือ ยูบีซี) ซึ่งเป็น
บริษัทย่อยของทรู มีแผนที่จะลงทุนสำหรับการเพิ่มช่องรายการ
รวมทั้งลงทุนในอุปกรณ์บันทึกภาพส่วนบุคคล (Digital Video Recorder)
ที่ทำให้สมาชิกสามารถเลือกรับบริการได้ตามความต้องการเฉพาะบุคคล (On Demand) มากขึ้น
นอกเหนือจากนั้น คาดว่าจะมีเงินลงทุนในอุปกรณ์สำหรับการติดตั้งให้
ลูกค้าใหม่ จำนวนประมาณ 3,000 บาทต่อลูกค้า 1 ราย

ทั้งนี้บริษัทคาดว่าทรูวิชั่นส์จะมีรายจ่ายลงทุนโดยรวมสำหรับปี 2550 ประมาณ 800-900 ล้านบาท